CELEX: 32022R0854
Language: ro
Date: 2022-05-31 00:00:00
Title: Regulamentul de punere în aplicare (UE) 2022/854 al Comisiei din 31 mai 2022 de modificare a anexei III la Regulamentul de punere în aplicare (UE) 2020/2235 în ceea ce privește modelele de certificate de sănătate animală/oficiale pentru intrarea în Uniune a transporturilor de anumite produse de origine animală (Text cu relevanță pentru SEE)

1.6.2022   
               
               
                  RO
               
               
                  Jurnalul Oficial al Uniunii Europene
               
               
                  L 150/69
               
            
         REGULAMENTUL DE PUNERE ÎN APLICARE (UE) 2022/854 AL COMISIEI
         din 31 mai 2022
         de modificare a anexei III la Regulamentul de punere în aplicare (UE) 2020/2235 în ceea ce privește modelele de certificate de sănătate animală/oficiale pentru intrarea în Uniune a transporturilor de anumite produse de origine animală
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (1), în special articolul 7 alineatul (2) litera (a),
         având în vedere Regulamentul (UE) 2016/429 al Parlamentului European și al Consiliului din 9 martie 2016 privind bolile transmisibile ale animalelor și de modificare și de abrogare a anumitor acte din domeniul sănătății animalelor („Legea privind sănătatea animală”) (2), în special articolul 238 alineatul (3) și articolul 239 alineatul (3),
         având în vedere Regulamentul (UE) 2017/625 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 și (UE) 2016/2031 ale Parlamentului European și ale Consiliului, a Regulamentelor (CE) nr. 1/2005 și (CE) nr. 1099/2009 ale Consiliului și a Directivelor 98/58/CE, 1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr. 854/2004 și (CE) nr. 882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului (Regulamentul privind controalele oficiale) (3), în special articolul 90 primul paragraf literele (a) și (b) și articolul 126 alineatul (3),
         întrucât:
         
                     (1)
                  
                  
                     Regulamentul de punere în aplicare (UE) 2020/2235 (4) al Comisiei stabilește norme privind certificatele de sănătate animală prevăzute în Regulamentul (UE) 2016/429, certificatele oficiale prevăzute în Regulamentul (UE) 2017/625 și certificatele de sănătate animală/oficiale bazate pe regulamentele respective, necesare pentru intrarea în Uniune a anumitor transporturi de animale și mărfuri. În special, anexa III la Regulamentul de punere în aplicare (UE) 2020/2235 prevede, printre altele, modele de certificate de sănătate animală/oficiale pentru intrarea în Uniune a transporturilor de anumite produse de origine animală destinate consumului uman.
                  
               
                     (2)
                  
                  
                     Mai precis, capitolul 1 din anexa III la Regulamentul de punere în aplicare (UE) 2020/2235 stabilește modelul de certificat de sănătate animală/oficial pentru intrarea în Uniune a cărnii proaspete destinate consumului uman, cu excepția cărnii separate mecanic, de bovine domestice (MODEL BOV). În notele la partea 1 a modelului respectiv, caseta I.27 trebuie să fie completată cu categoria „organe” care lipsește din descrierea naturii mărfii. Prin urmare, modelul respectiv trebuie să fie modificat în consecință.
                  
               
                     (3)
                  
                  
                     De asemenea, capitolele 33, 34 și 35 din anexa III la Regulamentul de punere în aplicare (UE) 2020/2235 stabilesc modelele de certificate de sănătate animală/oficiale pentru intrarea în Uniune, respectiv, a laptelui crud destinat consumului uman (MODEL MILK-RM); a produselor lactate destinate consumului uman derivate din lapte crud sau care nu trebuie supuse unui tratament specific de diminuare a riscurilor (MODEL MILK-RMP/NT); și a produselor lactate destinate consumului uman care trebuie supuse unui tratament de pasteurizare (MODEL DAIRY-PRODUCTS-PT). Atestarea de sănătate animală care figurează în modelele respective trebuie să fie clarificată în ceea ce privește cerințele de sănătate animală legate de originea laptelui. Prin urmare, modelele respective trebuie modificate în consecință.
                  
               
                     (4)
                  
                  
                     Prin urmare, anexa III la Regulamentul de punere în aplicare (UE) 2020/2235 trebuie modificată în consecință.
                  
               
                     (5)
                  
                  
                     Pentru a se evita orice perturbare a schimburilor comerciale în ceea ce privește intrarea în Uniune a produselor de origine animală care fac obiectul modelelor de certificate de sănătate animală/oficiale prevăzute în capitolele 1, 33, 34 și 35 din anexa III la Regulamentul de punere în aplicare (UE) 2020/2235, utilizarea certificatelor de sănătate animală/oficiale eliberate în conformitate cu Regulamentul de punere în aplicare (UE) 2020/2235, astfel cum era aplicabil înainte de modificările aduse prin prezentul regulament de punere în aplicare, trebuie să fie autorizată în continuare pe parcursul unei perioade de tranziție, sub rezerva îndeplinirii anumitor condiții .
                  
               
                     (6)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Anexa III la Regulamentul de punere în aplicare (UE) 2020/2235 se modifică în conformitate cu anexa la prezentul regulament.
         
         
            Articolul 2
            Pe parcursul unei perioade de tranziție, până la 15 februarie 2023, trebuie să fie autorizată în continuare intrarea în Uniune a transporturilor de anumite produse de origine animală, însoțite de certificatele de sănătate animală/oficiale eliberate în conformitate cu modelele prevăzute în capitolele 1, 33, 34 și 35 din anexa III la Regulamentul de punere în aplicare (UE) 2020/2235, astfel cum era aplicabil înainte de modificările aduse prin prezentul regulament de punere în aplicare, cu condiția ca certificatul de sănătate animală/oficial să fie eliberat cel târziu la 15 noiembrie 2022.
         
         
            Articolul 3
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 31 mai 2022.
            
               
                  Pentru Comisie
               
               
                  Președinta
               
               Ursula VON DER LEYEN
            
         
         
            (1)  JO L 139, 30.4.2004, p. 55.
         
            (2)  JO L 84, 31.3.2016, p. 1.
         
            (3)  JO L 95, 7.4.2017, p. 1.
         
            (4)  Regulamentul de punere în aplicare (UE) 2020/2235 al Comisiei din 16 decembrie 2020 de stabilire a normelor de aplicare a Regulamentelor (UE) 2016/429 și (UE) 2017/625 ale Parlamentului European și ale Consiliului în ceea ce privește modelele de certificate de sănătate animală, modelele de certificate oficiale și modelele de certificate de sănătate animală/oficiale pentru intrarea în Uniune și circulația în interiorul Uniunii a transporturilor de anumite categorii de animale și mărfuri, certificarea oficială privind astfel de certificate și de abrogare a Regulamentului (CE) nr. 599/2004, a Regulamentelor de punere în aplicare (UE) nr. 636/2014 și (UE) 2019/628, a Directivei 98/68/CE și a Deciziilor 2000/572/CE, 2003/779/CE și 2007/240/CE (JO L 442, 30.12.2020, p. 1).
      
      
         
            ANEXĂ
            Anexa III din Regulamentul (UE) 2020/2235 se modifică după cum urmează:
            
                        (a)
                     
                     
                        în Capitolul 1, în modelul de certificat de sănătate animală/oficial pentru intrarea în Uniune a cărnii proaspete destinate consumului uman, cu excepția cărnii separate mecanic, de bovine domestice (Modelul BOV), în notele la partea I, caseta I.27 se înlocuiește cu următorul text:
                        
                                    „Caseta I.27:
                                 
                                 
                                    Se utilizează codul sau codurile corespunzătoare din sistemul armonizat (SA): 02.01, 02.02, 02.06, 05.04 sau 15.02.
                                 
                              Descrierea transportului:
                        
                                     
                                 
                                 
                                    «Natura mărfii»: se precizează «carcasă întreagă», «parte laterală a carcasei», «sferturi de carcasă», «organe» sau «bucăți».
                                 
                              
                                     
                                 
                                 
                                    «Tipul de tratament»: După caz, a se utiliza mențiunile «dezosată”, «cu os» și/sau «maturată». Dacă sunt congelate, a se indica data congelării (ll/aa) bucăților.”
                                 
                              
                  
                        (b)
                     
                     
                        capitolele 33-35 se înlocuiesc cu următorul text:
                        „CAPITOLUL 33
                        
                           MODEL DE CERTIFICAT DE SĂNĂTATE ANIMALĂ/OFICIAL PENTRU INTRAREA ÎN UNIUNE A LAPTELUI CRUD DESTINAT CONSUMULUI UMAN (MODEL MILK-RM)
                        
                        
                           
                        
                           
                        
                           
                        
                           
                        
                           
                        CAPITOLUL 34
                        
                           MODEL DE CERTIFICAT DE SĂNĂTATE ANIMALĂ/OFICIAL PENTRU INTRAREA ÎN UNIUNE A PRODUSELOR LACTATE DESTINATE CONSUMULUI UMAN DERIVATE DIN LAPTE CRUD SAU CARE NU TREBUIE SUPUSE UNUI TRATAMENT SPECIFIC DE DIMINUARE A RISCURILOR (MODEL MILK-RMP/NT)
                        
                        
                           
                        
                           
                        
                           
                        
                           
                        
                           
                        
                           
                        CAPITOLUL 35
                        
                           MODEL DE CERTIFICAT DE SĂNĂTATE ANIMALĂ/OFICIAL PENTRU INTRAREA ÎN UNIUNE A PRODUSELOR LACTATE DESTINATE CONSUMULUI UMAN CARE TREBUIE SUPUSE UNUI TRATAMENT DE PASTEURIZARE (MODEL DAIRY-PRODUCTS-PT)
                        
                        
                           
                        
                           
                        
                           
                        
                           
                        
                           
                        
                           “